Helge Kjøllesdal

Helge Kjøllesdal (født 2. mai 1945) er en norsk teolog, informasjonsarbeider og tidligere medredaktør i Vår Kirke (1971-1974) og i avisen Vårt Land.

Kjøllesdal er født i Stavanger og vokste opp i Kina og Japan. Han tok teologisk embetseksamen med Menighetsfakultetet i 1970.

I 1971 ble han ansatt som redkasjonssekretær og to år senere som medredaktør i ukeavisen Vår kirke.75 års omtale i Aftenposten 2. mai 2020 Han begynte i Vårt Land i 1974 Voksø, Per (1994): I strid siden freden : historien om Vårt Land 1945-1995, Oslo: Vårt Land, s. 142, 152.  og ble i 1985 sjefredaktør, sideordnet med Hans Erik Matre, senere med Åge Petter Christiansen. 

Fra august 1990 til mai 1991 hadde Kjøllesdal permisjon fra Vårt Land for å arbeide som pressetalsmann i Kirkens Nødhjelp.Voksø, Per (1994): I strid siden freden : historien om Vårt Land 1945-1995, Oslo: Vårt Land, s. 176.  Da Kjøllesdal kom tilbake til avisen delte han sjefredaktøransvaret med Helge Simonnes fram til 1995. Han var informsjonssjef i Kirkens Nødhjelp 1995-1998.

Kjøllesdal var informasjonsdirektør ved Universitetet i Oslo 1998-2010«Frå Kirkens Nødhjelp til UiO», Uniforum nr. 8 1998 og var seniorrådgiver samme sted til han gikk av med pensjon i 2013.

Han har sittet i Pressens faglige utvalg, i styret for Kirkens informasjonstjeneste og i Komiteen for internasjonale spørsmål under Mellomkirkelig Råd for Den norske kirke. I Kirkens SOS har han vært styreleder. Kjøllesdal har arbeidet som frivillig i Krisetelefon for minoriteter, drevet av Kirkens SOS. Han var redaktør for Forskningskanalen, forskningsprogrammer sendt på NRK 2 i regi av Universitetet i Oslo.  

 Bibliografi 
 Blomsterkorset : Polens kjempende kirke (1982)
 Biskop Tudu (1987)
 Vingspenn (1989) 
 Damaskusporten (2016)

 Referanser 

Kategori:Norske redaktører
Kategori:Fødsler i 1945